  Виталий Пронин Браконьеръёслэн четлыказы сюрем чорыгъёсУдмуртиын 10-тӥ июнёзь намотъёсын чорыганы алэмын. Та вакыт чорыгъёс мызь лэзё. Но куронъёсты тӥясьёс ӧжыт ӧвӧл. Россиысь транспортъя МВД-лэн Ижысь ёзэзлэн кивалтӥсезлэн воштӥсез Эдуард Шибанов ивортэмъя, туэ 8 учырын намотъёсын чорыгасьёс кырмемын. Таос пӧлысь 2 учыръя уголовной, 2-езъя административной ужъёс ӝутэмын, мукетъёсызъя эскерон мынэ на. Вуысь поттэмын 1 но ӝыны иськем мында намот. Четлыке сюриллям 1 чукъя (стерлядь), трос орыгаос (сазан), чипейёс, агачакъёс (жерех), пурысь юшъёс (судак), чабакъёс, юшъёс но мукетъёсыз. Шурысь поттыкузы чорыгъёс кулэмын луо ни, шуо югдурез утисьёс. Угось огъя учыръёсы браконьеръёс жаберной намотъёс пуктыло, отын чорыг ӝог ӝока. Соин та арбериосын чорыганы лэземын ӧвӧл. Кулэм чорыгъёсыз ихтиологъёс доры вутто, соос лыдъяло ини лэсьтэм ыштонъёсты. Ангелина Снигирёва Туспуктэм сётӥз Россиысь транспотъя МВД-лэн ёзэз  